મીરાંનગર શહેરનાં કંઈક ઉજ્જડ કહી શકાય એવા વિસ્તારમાં આવેલું હોવા છતાં ત્યાં સુરતનાં ધનવાન અને પ્રતિષ્ઠિત લોકોના બંગલાઓ હતા. પણ એ વિસ્તારની નીરવતા ગુનેગારોને આકર્ષે એવી હતી તેમ છતાં ત્યાં બંધાયેલી હાઇ-રાઈઝ બિલ્ડીંગોમાં આજ સુધી ચોરી-લૂંટના ખૂબ ઓછાં બનાવો બન્યા હતા. એવા સંજોગોમાં આમ અચાનક ખૂનનો બનાવ બને એટલે સહેજે બધાં માટે ચોંકાવનારી ઘટના બની રહે એ સ્વાભાવિક વાત હતી.